**A 105. sorszámú Természetvédelmi szaktechnikus megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 850 05

1.2. Szakképesítés-ráépülés megnevezése: Természetvédelmi szaktechnikus

1.3. Iskolai rendszerű szakképzésben a szakképzési évfolyamok száma: 0,5

1.4. Iskolarendszeren kívüli szakképzésben az óraszám: 240-360

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: -

2.1.2. Bemeneti kompetenciák: -

2.2. Szakmai előképzettség: 54 850 01 Környezetvédelmi technikus

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítés-ráépüléssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakörök** |
| 3.1.2. | 5525 | Természetvédelmi őr | Erdőőr |
| 3.1.3. | Birtokügyi felügyelő  (természetvédelmi őr) |
| 3.1.4. | Tájvédelmi és ökológiai felügyelő |
| 3.1.5. | Természetvédelmi területkezelő |
| 3.1.6. | 3132 | Erdő- és természetvédelmi technikus | Erdő- és természetvédelmi technikus |
| 3.1.7. | Természetvédelmi technikus |
| 3.1.8. | Természetvédelmi ügyintéző |

**3.2. A szakképesítés-ráépülés munkaterületének rövid leírása:**

Nemzeti parkok, természet- és környezetvédelmi igazgatóságok, mező- és erdőgazdasági üzemek, önkormányzatok és természetvédelmi szervezetek természet- és tájvédelmi feladatainak középszintű ellátása. Önállóan vagy mérnöki irányítással a természetvédelemmel összefüggő szakmai és műszaki feladatok gyakorlati megvalósítását végzi.

Felügyeli és védi a természetvédelmi területeket, a nemzeti parkokat és a régészeti lelőhelyeket, gondoskodik a természetvédelmi szabályok betartásáról.

A szakképesítés-ráépüléssel rendelkező képes:

**-** talajmintákat venni, minőségi vizsgálatokat elvégezni, a területre kihelyezett mérőműszerek adatait leolvasni, az adatokat értékelni,

**-** a természetet (talaj, víz, levegő, élővilág) szennyező anyagokat felismerni, az ellenük való védekezést megoldani,

**-** erdőleltárt, felméréseket elvégezni az elfogadott tudományos és operatív módszereknek megfelelően,

**-** természetvédelmi területeken erdő-, gyep- és nádgazdálkodási tevékenységet irányítani, természetvédelmi létesítményeket fenntartani,

**-** erdő- és mezőgazdasági üzemi feladatokat ellátni, részt venni az agrár-környezetgazdálkodásban, és a tájgazdálkodás kialakításában,

**-** a természetvédelmi információk fotogrammetriai kiértékelését, a terepkitűzést elvégezni, szintezni, számítógépes információs rendszereket felhasználni,

**-** a védett növények és állatok állományait megfigyelni,

**-** szakmai idegenvezetést végezni, kapcsolatot tartani a hivatalos szervekkel,

**-** teljes közigazgatási területre vonatkozó hatáskörben a természet és a régészeti örökség védelmére vonatkozó előírások betartását ellenőrizni,

**-** természetvédelmi szakhatósági feladatokat (engedélyezési eljárások, ellenőrzések, hatósági bejárások, környezeti hatásvizsgálatok) előkészíteni, azok végrehajtásában részt venni,

**-** hatósági kapcsolatot tartani a környezetvédelmi és vízügyi hatóságokkal, a bányászat és a mezőgazdaság területi szervezeteivel, a helyi önkormányzati hivatalokkal,

**-** részt venni a települések környezetvédelmi programjának, szabályozási- és szerkezeti tervének elkészítésében,

**-** helyi természeti érték- és tájvédelmi, közterület felügyeleti feladatokat ellátni,

**-** a természetvédelemhez és tájvédelemhez kapcsolódó adminisztratív feladatokat ellátni,

**-** természet- és környezetvédelmi jogszabályokat, előírásokat végrehajtani, a végrehajtást ellenőrizni,

**-** az értékeket veszélyeztető és természeti érdekeket sértő, károsító személyeket igazoltatni, feltartóztatni, szabálysértési-, vagy büntető-, illetve közigazgatási eljárást kezdeményezni, helyszíni bírságot kiszabni,

**-** közösségi kapcsolatokat fejleszteni (természetvédelmi- és ökoturizmus, természetvédelemmel foglalkozó civil szervezetekkel együttműködni),

**-** települési zöldfelület-gazdálkodási és -fenntartási feladatokat ellátni,

**-** természetvédelmi projektekben projekttervezés, projektmenedzsment feladatokat ellátni.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 850 01 | Környezetvédelmi technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10875-12 | Természetvédelmi szaktechnikusi tevékenységek |
| 4.4. | 10876-12 | Természetvédelmi mérések |
| 4.5. | 10877-12 | Gazdálkodás és turizmus a védett területeken |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10875-12 | Természetvédelmi szaktechnikusi tevékenységek | írásbeli, szóbeli |
| 5.2.4. | 10876-12 | Természetvédelmi mérések | gyakorlati |
| 5.2.5. | 10877-12 | Gazdálkodás és turizmus a védett területeken | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Természetvédelmi mérések, értékelések elvégzése, dokumentálása**

A vizsgafeladat ismertetése:

A természetvédelemben alkalmazott mérések és mérési módszerek ismerete, alkalmazása, az adatok leolvasása, a kapcsolódó számítások elvégzése, az eredmények értékelése, a természetvédelmi információk fotogrammetriai kiértékelése, térképrajzolás, terepidom és természeti képződmények felismerése, térkép alapján terepkijelölés, a gyakorlati természetvédelem feladatai, a hatósági adminisztráció, a szabálysértési dokumentáció témakörökben meghatározott feladatok keretében.

A vizsgafeladat időtartama: 240 perc

A vizsgafeladat aránya: 50%

**5.3.2. Központi írásbeli vizsgatevékenység**

A vizsgafeladat megnevezése: **Természetvédelmi technikus szakmai ismeretek**

A vizsgafeladat ismertetése: A Természetvédelmi technikus írásbeli vizsgafeladat tartalmazza a *„Természetvédelmi szaktechnikusi tevékenységek”* modul nyilvántartásokkal, hatósági jogkörökkel, kezelési tervek készítésével kapcsolatos szakmai követelményeit.

A vizsgafeladat időtartama: 60 perc

A vizsgafeladat aránya: 25%

**5.3.3. Szóbeli vizsgatevékenység**

A vizsgafeladat megnevezése: **Természetvédelmi technikus feladatok, mező- és erdőgazdálkodás, turizmus a védett területeken**

A vizsgafeladat ismertetése: A szántóföldi gazdálkodás feltételei a védett területeken, az erdőművelés és gyepgazdálkodás a természetvédelmi területeken, ökoturisztika a természetvédelmi területeken, kezelési tervek készítésének szempontjai, védetté nyilvánítási eljárások, közösségi kapcsolatok, pályázati projektmenedzsment feladatok alapjai.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat aránya: 25%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: -**

A szakképesítés-ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai:**

A vizsgát az kezdheti meg, aki a magyarországi védett növények és állatok, jellemző kőzettípusok és talajtípusok felismerését teljesíti. Felismerés: összességében 50 db védett növény, állat, kőzet, talajtípus felismerése fényképről, diáról min. 80%-os eredménnyel.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Tanterem (asztalok, székek) |
| 6.3. | Oktatástechnikai eszközök (írásvetítő, projektor, tábla, flip chart tábla papírral, íróeszközökkel) |
| 6.4. | Számítógép terem szélessávú internet elérhetőséggel |
| 6.5. | Terepi mérőeszközök |
| 6.6. | Távcső, GPS, fényképezőgép |
| 6.7. | Növény, állat stb. határozók, segédletek |
| 6.8. | Irodatechnikai és térképészeti szoftverek |
| 6.9. | Járművek |
| 6.10. | Természetvédelmi hatósági és tájékoztató táblák katalógusa |
| 6.11. | Védett természeti értékeket ábrázoló poszterek, kiadványok |
| 6.12. | A magyarországi védett növények, állatok, kőzet- és talajtípusok felismerését elősegítő fénykép- és diagyűjtemény |

**7. EGYEBEK**